**NÁRODNÁ RADA SLOVENSKEJ REPUBLIKY**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**IV. volebné obdobie**

Číslo: 1427/2008

### 709a

### S p o l o č n á s p r á v a

**výborov Národnej rady Slovenskej republiky o prerokovaní vládneho návrhu zákona o pomoci a podpore poskytovanej z fondov Európskeho spoločenstva (tlač 709) vo výboroch Národnej rady Slovenskej republiky v druhom čítaní**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Výbor Národnej rady Slovenskej republiky pre verejnú správu a regionálny rozvoj ako gestorský výbor k **vládnemu návrhu**  **zákona o pomoci a podpore poskytovanej z fondov Európskeho spoločenstva (tlač 709)** podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky:

**I.**

 Národná rada Slovenskej republiky uznesením č. 982 z 10. septembra 2008 pridelila  **vládny návrh zákona o pomoci a podpore poskytovanej z fondov Európskeho spoločenstva (tlač 709)** na prerokovanie týmto výborom:

 **Ústavnoprávnemu výboru Národnej rady Slovenskej republiky**

 **Výboru Národnej rady Slovenskej republiky pre financie, rozpočet a menu**

 **Výboru Národnej rady Slovenskej republiky pre hospodársku politiku**

 **Výboru Národnej rady Slovenskej republiky pre pôdohospodárstvo, životné prostredie a ochranu prírody**

 **Výboru Národnej rady Slovenskej republiky pre verejnú správu a regionálny rozvoj**

**Výboru Národnej rady Slovenskej republiky pre európske záležitosti**

 **a**

**Výboru Národnej rady Slovenskej republiky pre vzdelanie, mládež, vedu a šport;**

 Výbory prerokovali predmetný vládny návrh zákona v lehote určenej uznesením Národnej rady Slovenskej republiky.

**II.**

 Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona podľa § 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**III.**

 Výbory Národnej rady Slovenskej republiky, ktorým bol vládny návrh zákona pridelený zaujali k nemu nasledovné stanoviská:

 Ústavnoprávny výbor Národnej rady Slovenskej republiky uznesením č. 461 zo  14. októbra 2008 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

 Výbor Národnej rady Slovenskej republiky pre financie, rozpočet a menu uznesením č. 384 z 15. októbra 2008 s vládnym návrhom zákona **súhlasil** a odporučil ho Národnej rade Slovenskej republiky **schváliťs pripomienkami.**

 Výbor Národnej rady Slovenskej republiky pre hospodársku politiku uznesením č. 412 zo 14. októbra 2008 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

 Výbor Národnej rady Slovenskej republiky pre pôdohospodárstvo, životné prostredie a ochranu prírody uznesením č. 303 zo 14. októbra 2008 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

 Výbor Národnej rady Slovenskej republiky pre verejnú správu a regionálny rozvoj uznesením č. 214 z 9. októbra 2008 s vládnym návrhom zákona **súhlasil** a odporučil ho Národnej rade Slovenskej republiky **schváliťs pripomienkami.**

 Výbor Národnej rady Slovenskej republiky pre európske záležitosti uznesením č. 222 zo 16. októbra 2008 s vládnym návrhom zákona **súhlasil** a odporučil ho Národnej rade Slovenskej republiky **schváliť.**

 Výbor Národnej rady Slovenskej republiky pre vzdelanie, mládež, vedu a šport uznesením č. 126 zo 16. októbra 2008 s vládnym návrhom zákona **súhlasil** a odporučil ho Národnej rade Slovenskej republiky **schváliťs pripomienkami.**

**IV.**

 Z uznesení výborov Národnej rady Slovenskej republiky uvedených pod bodom III. tejto správy vyplývajú tiekto pozmeňujúce a doplňujúce návrhy:

1. V § 1 sa vypúšťa odsek 2. Súčasne sa zrušuje označenie odseku 1.

Poznámka pod čiarou k odkazu 6 sa vypúšťa.

Poznámky pod čiarou k odkazom 7 až 87 sa primerane prečíslujú.

Vzhľadom k doplneniu osobitných ustanovení pre operačný program Interact je nevyhnutné vypustiť ustanovenie §1 ods. 2, ktoré vylučuje pôsobnosť návrhu vo vzťahu k operačnému programu Interact. Rovnako je potrebné vypustiť súvisiacu poznámku pod čiarou k odkazu 6.

Výbor NR SR pre verejnú správu a regionálny rozvoj

**Gestorský výbor odporúča schváliť.**

1. V § 2 písm. f) sa za slovami „a Európskej únie“ vypúšťa čiarka a slová „ktoré sú poskytnuté na základe zmluvy“.

Ustanovenie § 2 písm. f) sa upravuje, nakoľko v zmysle návrhu zákona sa príspevok sa poskytuje nielen na základe zmluvy, ale aj na základe rozhodnutia.

Výbor NR SR pre verejnú správu a regionálny rozvoj

**Gestorský výbor odporúča schváliť.**

1. **K § 5**

V § 5 ods. 1 sa vypúšťa slovo „ostatný“.

Pripomienka vypúšťa nadbytočné slovo.

Ústavnoprávny výbor NR SR

Výbor NR SR pre financie, rozpočet a menu

Výbor NR SR pre hospodársku politiku

Výbor NR SR pre pôdohospodárstvo, životné prostredie a ochranu prírody

Výbor NR SR pre verejnú správu a regionálny rozvoj

Výbor NR pre vzdelanie, mládež, vedu a šport

**Gestorský výbor odporúča schváliť.**

1. **K § 6, § 7, § 11**

V § 6 ods. 1, § 7 ods. 1 a v § 11 ods. 1 sa vypúšťajú slová „ministerstvo alebo ostatný“.

Pripomienka vypúšťa nadbytočné slová (napriek dikcii zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov).

Ústavnoprávny výbor NR SR

Výbor NR SR pre financie, rozpočet a menu

Výbor NR SR pre hospodársku politiku

Výbor NR SR pre pôdohospodárstvo, životné prostredie a ochranu prírody

Výbor NR SR pre verejnú správu a regionálny rozvoj

Výbor NR pre vzdelanie, mládež, vedu a šport

**Gestorský výbor odporúča schváliť.**

1. **K § 8**

V § 8 ods. 1 sa na konci pripájajú slová „riadiaceho orgánu“.

Pripomienka spresňuje navrhované ustanovenie.

Ústavnoprávny výbor NR SR

Výbor NR SR pre financie, rozpočet a menu

Výbor NR SR pre hospodársku politiku

Výbor NR SR pre pôdohospodárstvo, životné prostredie a ochranu prírody

Výbor NR SR pre verejnú správu a regionálny rozvoj

Výbor NR pre vzdelanie, mládež, vedu a šport

**Gestorský výbor odporúča schváliť.**

1. **K § 13**

V § 13 ods. 6 sa slovo „náležitostí“ nahrádza slovami „podmienok poskytnutia pomoci a podpory“, v § 13 ods. 7 sa slovo „náležitosti“ nahrádza slovami „podmienky poskytnutia pomoci a podpory“ a v § 13 ods. 8 sa slová „náležitosti výzvy“ nahrádzajú slovami „podmienky poskytnutia pomoci a podpory“.

Pripomienka zosúlaďuje použité pojmy s pojmami zavedenými v § 13 ods. 3 a 9.

Ústavnoprávny výbor NR SR

Výbor NR SR pre financie, rozpočet a menu

Výbor NR SR pre hospodársku politiku

Výbor NR SR pre pôdohospodárstvo, životné prostredie a ochranu prírody

Výbor NR SR pre verejnú správu a regionálny rozvoj

Výbor NR pre vzdelanie, mládež, vedu a šport

**Gestorský výbor odporúča schváliť.**

1. V poznámke pod čiarou k odkazu 45 sa pripája táto citácia:

„Čl. 46 nariadenia (ES) 1198/2006.“.

Ustanovenie sa týka technickej pomoci v rámci štrukturálnych fondov, Kohézneho fondu ako aj Európskeho fondu pre rybné hospodárstvo. V poznámke pod čiarou však odkaz na nariadenie o Európskom fonde pre rybné hospodárstvo chýba. Z tohto dôvodu je potrebné ho doplniť.

Výbor NR SR pre verejnú správu a regionálny rozvoj

**Gestorský výbor odporúča schváliť.**

1. **K § 16**

V § 16 ods. 2 písm. a) sa na konci dopĺňa čiarka a slová „ktorý vyzvanie vydal“.

Pripomienka spresňuje navrhované ustanovenie.

Ústavnoprávny výbor NR SR

Výbor NR SR pre financie, rozpočet a menu

Výbor NR SR pre hospodársku politiku

Výbor NR SR pre pôdohospodárstvo, životné prostredie a ochranu prírody

Výbor NR SR pre verejnú správu a regionálny rozvoj

Výbor NR pre vzdelanie, mládež, vedu a šport

**Gestorský výbor odporúča schváliť.**

1. **K § 17, 18 a 19**

V § 17 ods. 4, § 18 ods. 5, § 19 ods. 8 a 12 sa slovo „dokumentov“ nahrádza slovami „predložených dokumentov“.

Pripomienka spresňuje navrhované ustanovenie.

Ústavnoprávny výbor NR SR

Výbor NR SR pre financie, rozpočet a menu

Výbor NR SR pre hospodársku politiku

Výbor NR SR pre pôdohospodárstvo, životné prostredie a ochranu prírody

Výbor NR SR pre verejnú správu a regionálny rozvoj

Výbor NR pre vzdelanie, mládež, vedu a šport

**Gestorský výbor odporúča schváliť.**

1. Za § 21 sa vkladajú nové § 22 a 23, ktoré vrátane nadpisov znejú:

**„§ 22**

**Osobitné ustanovenia pre operačný program Interact**

(1) Prostriedky z rozpočtov členských krajín Európskej únie vrátane štátneho rozpočtu Slovenskej republiky určené na financovanie operačného programu Interactx) sa vedú na osobitnom účte ministerstva financií, z ktorého sú spolu s prostriedkami Európskej únie prevedené certifikačným orgánom na účet prijímateľa.

(2) Výnosy z prostriedkov štátneho rozpočtu Slovenskej republiky určených na financovanie operačného programu Interact podľa odseku 1 sú príjmom prijímateľa.

(3) Prostriedky z rozpočtov členských krajín Európskej únie vrátane štátneho rozpočtu Slovenskej republiky určené na financovanie operačného programu Interact sa v prípade ich vrátenia vedú na osobitnom účte ministerstva financií; na tento osobitný účet sa odvádza aj odvod za porušenie finančnej disciplíny pri nakladaní s prostriedkami z rozpočtov členských krajín Európskej únie okrem Slovenskej republiky určenými na financovanie operačného programu Interact.

(4) Pomoc z operačného programu Interact sa poskytuje na základe zmluvy o poskytnutí pomoci z operačného programu Interact.

(5) Na poskytovanie pomoci z operačného programu Interact sa nevzťahujú ustanovenia § 4, 7 ods. 1, 3 a 4, § 8, 11, 12 ods. 1 a 4, § 13 až 15, § 28, 29 a 31 ak tento zákon neustanovuje inak.

(6) Prijímateľovi so sídlom na území Slovenskej republiky sa pomoc z operačného programu Interact poskytuje na základe rozhodnutia o schválení žiadosti vydanom v konaní o žiadosti; na toto konanie sa ustanovenie § 12 ods. 4, § 14 ods. 1, 3, 4, 5 písm. a) až f) a ods. 10 vzťahujú rovnako a ustanovenie § 14 ods. 2 sa vzťahuje primerane.“.

Poznámka pod čiarou k odkazu X znie:

„x) Čl. 6 ods. 3 nariadenia (ES) č. 1080/2006.“.

V programovom období 2007 – 2013 plní úlohy riadiaceho orgánu pre Operačný program Interact Bratislavský samosprávny kraj a úlohy certifikačného orgánu a orgánu auditu pre tento program Ministerstvo financií SR. Operačný program Interact spadá do cieľa Európska územná spolupráca a z tohto dôvodu je v súlade s čl. 14 ods. 1 a čl. 17 ods. 1 nariadenia (ES) č. 1080/2006 prijímateľom poskytovaný príspevok priamo certifikačným orgánom. Vzhľadom k tomu, že Operačný program Interact sa aplikuje na celé územie EÚ, národné spolufinancovanie je tvorené príspevkami všetkých členských štátov. Tieto prostriedky sa koncentrujú na mimorozpočtovom účte Ministerstva financií SR ako certifikačného orgánu, ktoré ich následne spolu s prostriedkami Európskeho fondu regionálneho rozvoja prevádza prijímateľom.

Vzhľadom k malému objemu prostriedkov štátneho rozpočtu SR určených na spolufinancovanie Operačného programu Interact a s tým súvisiacej neefektívnosti vykazovania výnosov z týchto prostriedkov sa zavádza výnimka z ustanovenia § 7 ods. 1 písm. m) zákona o rozpočtových pravidlách verejnej správy a o zmene a doplnení niektorých zákonov v znení neskorších predpisov, ktorá stanovuje, že výnosy z prostriedkov štátneho rozpočtu SR sú príjmom štátneho rozpočtu SR, pokiaľ osobitný predpis neustanoví inak.

**„§ 23**

**Osobitné ustanovenie pre nástroje finančného inžinierstva**

Na poskytovanie pomoci prostredníctvom nástrojov finančného inžinierstvax2) sa nevzťahujú ustanovenia § 12 ods. 1 a 4, § 13 až 15, 26 a 28.“.

Poznámka pod čiarou k odkazu X2 znie:

„x2) Čl. 44 nariadenia (ES) č. 1083/2006.“.

Doterajšie § 22 až 45 sa primerane prečíslujú.

V programovom období 2007 – 2013 bude SR v rámci poskytovania pomoci z Európskeho fondu regionálneho rozvoja využívať aj nástroje finančného inžinierstva, tzv. inovatívne finančné nástroje (ako sú napr. rizikové kapitálové fondy a pod.). Nástroje finančného inžinierstva sú súčasťou pomoci poskytovanej z fondov ES, avšak na ich poskytovanie sa uplatňujú iné pravidlá ako pre „bežnú“ návratnú pomoc. Z tohto dôvodu je nevyhnutné zaviesť pre tieto nástroje výnimky z príslušných ustanovení zákona, ktoré sa na tieto formy pomoci nevzťahujú.

Výbor NR SR pre verejnú správu a regionálny rozvoj

**Gestorský výbor odporúča schváliť.**

1. V § 22 ods. 2 prvá veta znie:

„Ak bol počas realizácie a v piatich rokoch od ukončenia projektu vytvorený príjemx3), prijímateľ je povinný vrátiť príspevok vo výške príjmu z projektu podľa osobitného predpisux4) za podmienok a spôsobom uvedenými v zmluve; pomerná časť príspevku z prostriedkov štátneho rozpočtu určených na financovanie spoločných programov Slovenskej republiky a Európskej únie je príjmom štátneho rozpočtu.“.

Poznámka pod čiarou k odkazu X4 znie:

„X4) Nariadenie (ES) č. 1083/2006.“.

Ustanovenie spresňuje povinnosť prijímateľa v prípade projektov generujúcich príjmy a rozširuje ju aj na časť prostriedkov spolufinancovania zo štátneho rozpočtu. Toto rozšírenie umožňuje ustanovenie § 7 ods. 1 písm. n) zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.

Označenie poznámok pod čiarou a paragrafov v pozmeňujúcich návrhoch 3, 4 a 5 je potrebné upraviť v nadväznosti na prijatie pozmeňujúcich návrhov 1 a 4.

Výbor NR SR pre verejnú správu a regionálny rozvoj

**Gestorský výbor odporúča schváliť.**

1. **K § 35**

V § 35 ods. 3 slová „schvaľuje platobná agentúra“ nahradiť slovami „schvaľuje štatutárny orgán platobnej agentúry“.

PPA predstavuje cca 550 ľudí, ktorí nemôžu prijať takéto rozhodnutie. Navrhovaná úprava rieši zodpovednosť konkrétnej osoby – generálneho riaditeľa PPA za zriadenie, zloženie a úlohy komisie.

Výbor NR SR pre pôdohospodárstvo, životné prostredie a ochranu prírody

**Gestorský výbor odporúča schváliť.**

1. **K § 35**

 V § 35 ods. 5 úvodnej vete sa za slovo „alebo“ vkladajú slová „písomné rozhodnutie“.

Legislatívno-technická pripomienka.

Ústavnoprávny výbor NR SR

Výbor NR SR pre financie, rozpočet a menu

Výbor NR SR pre hospodársku politiku

Výbor NR SR pre pôdohospodárstvo, životné prostredie a ochranu prírody

Výbor NR SR pre verejnú správu a regionálny rozvoj

Výbor NR pre vzdelanie, mládež, vedu a šport

**Gestorský výbor odporúča schváliť.**

1. V § 35 ods. 6 v druhej vete sa vypúšťajú slová „a proti neschváleniu žiadosti pre nedostatok finančných prostriedkov.“

Ide o zosúladenie ustanovenia s § 14 druhej časti tohto zákona v rámci dôvodov pre podanie žiadosti o preskúmanie rozhodnutia o neschválení žiadosti.

Výbor NR SR pre verejnú správu a regionálny rozvoj

**Gestorský výbor odporúča schváliť.**

1. **K § 35**

 V § 35 ods. 6 sa slovo „zisteniu“ nahrádza slovom „posúdeniu“.

Pripomienka zosúlaďuje použitý pojem s pojmom v § 14 ods. 6.

Ústavnoprávny výbor NR SR

Výbor NR SR pre financie, rozpočet a menu

Výbor NR SR pre hospodársku politiku

Výbor NR SR pre pôdohospodárstvo, životné prostredie a ochranu prírody

Výbor NR SR pre verejnú správu a regionálny rozvoj

Výbor NR pre vzdelanie, mládež, vedu a šport

**Gestorský výbor odporúča schváliť.**

1. **K § 35**

V § 35 ods. 6 slová „do siedmich dní“ nahradiť slovami „do 15 dní“.

Podľa plánu rozvoja vidieka SR na roky 2007-2013 môže žiadateľ vzniesť písomnú námietku voči vyradeniu žiadosti o nenávratný finančný príspevok do 30 dní od doručenia oznámenia o vyradení žiadosti.

Výbor NR SR pre pôdohospodárstvo, životné prostredie a ochranu prírody

**Gestorský výbor odporúča schváliť.**

1. V § 35 ods. 7 v prvej a druhej vete sa slová „štatutárny orgán platobnej agentúry“ nahrádzajú slovami „riadiaci orgán“.

Ide o úpravu, ktorá zabezpečí vyššiu transparentnosť pri preskúmavaní rozhodnutia o neschválení žiadosti o poskytnutie podpory, keď bude o preskúmaní rozhodnutia rozhodovať iný orgán ako rozhodoval v konaní o schválení alebo neschválení žiadosti.

Výbor NR SR pre verejnú správu a regionálny rozvoj

**Gestorský výbor odporúča schváliť.**

1. V § 35 odsek 10 znie:

 „(10) Štatutárny orgán platobnej agentúry a riadiaci orgán pri preskúmaní rozhodnutia podľa odsekov 6 až 9 môžu zriadiť komisie. Zloženie, úlohy a pôsob rokovania komisií upraví štatút a rokovací poriadok, ktorý schvaľuje riadiaci orgán.“

Ustanovenie sa rozširuje o pôsobnosť riadiaceho orgánu pri preskúmaní rozhodnutí, rovnako sa navrhuje aj možnosť zriadiť si na tento účel komisiu.

Výbor NR SR pre verejnú správu a regionálny rozvoj

**Gestorský výbor odporúča schváliť.**

1. **K § 37**

 V § 37 ods. 2 písm. a) vypustiť slová „táto povinnosť sa vzťahuje aj na prijímateľa“.

Keďže plán rozvoja vidieka SR pre roky 2007-2013 stanovil certifikačným orgánom spoločnosť Deloitte Audit s.r.o. Bratislava, nie je dôvod, aby každý jeden prijímateľ (súkromná spoločnosť) predkladal svoje účty inej súkromnej spoločnosti, ktorá nie je súčasťou výkonu štátnej správy.

Výbor NR SR pre pôdohospodárstvo, životné prostredie a ochranu prírody

**Gestorský výbor odporúča schváliť.**

1. § 44 znie:

**„§ 44**

**Prechodné ustanovenie**

Riadiaci orgán alebo platobná agentúra uvedú výzvu vyhlásenú do 31. decembra 2008 do súladu s týmto zákonom do 31. marca 2009.“.

Ide o spresnenie ustanovenia vo vzťahu k posudzovaniu vyhlásených výziev od nadobudnutia účinnosti navrhovanej právnej úpravy.

Výbor NR SR pre verejnú správu a regionálny rozvoj

**Gestorský výbor odporúča schváliť.**

1. **K poznámkam pod čiarou**

 V poznámkach pod čiarou sa vykoná úprava citácie publikačného zdroja

 právnych aktov ES a EÚ do znenia „(Mimoriadne vydanie Ú. v. EÚ, kap.

 .../zv. ... ;Ú. v. ES alebo EÚ L ..., dátum)“.

                                               Ide o legislatívno-technickú úpravu.

Ústavnoprávny výbor NR SR

Výbor NR SR pre financie, rozpočet a menu

Výbor NR SR pre hospodársku politiku

Výbor NR SR pre pôdohospodárstvo, životné prostredie a ochranu prírody

Výbor NR SR pre verejnú správu a regionálny rozvoj

Výbor NR pre vzdelanie, mládež, vedu a šport

**Gestorský výbor odporúča schváliť.**

**V.**

 Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe hlasovať takto:

Gestorský výbor o pozmeňujúcich a doplňujúcich návrhoch odporúča hlasovať:

a) hlasovať spoločne o bodoch 1, 2, 3, 4, 5, 6, 7, 8, 9, 10, 11, 12, 13, 14, 15, 16, 17, 18, 19, 20 a 21 s odporúčaním gestorského výboru **schváliť**.

**VI.**

 Gestorský výbor na základe stanovísk výborov k **vládnemu návrhu** **zákona o pomoci a podpore poskytovanej z fondov Európskeho spoločenstva (tlač 709)** vyjadrených v ich uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **odporúča** Národnej rade Slovenskej republiky **vládny návrh** **zákona o pomoci a podpore poskytovanej z fondov Európskeho spoločenstva (tlač 709)** v znení schválených pozmeňujúcich a doplňujúcich návrhov uvedených v tejto správe a prednesených v rozprave **s c h v á l i ť.**

Spoločná správa výborov Národnej rady Slovenskej republiky o **vládnom návrhu** **zákona o pomoci a podpore poskytovanej z fondov Európskeho spoločenstva (tlač 709a)** bola schválená v druhom čítaní uznesením gestorského výboru č. 219 z 21. októbra 2008.Výbor určil poslanca **Pavla G O G U**  za spoločného spravodajcu výborov.

Súčasne ho poveril

1. predniesť spoločnú správu výborov na schôdzi Národnej rady Slovenskej republiky,
2. navrhnúť Národnej rade Slovenskej republiky hlasovať o pozmeňujúcich a doplňujúcich návrhoch, ktoré vyplynuli z rozpravy a hlasovať o predmetnom vládnom návrhu zákona **ihneď** po ukončení rozpravy k nemu (§ 83 ods. 4, a § 86 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov). Zároveň po skončení druhého čítania, pristúpiť k tretiemu čítaniu **ihneď** podľa § 84 ods. 2 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**Tibor Ca b a j,** v. r.

predseda

Výboru NR SR pre verejnú správu

a regionálny rozvoj

V Bratislave 21. októbra 2008